ועדת העבודה, הרווחה והבריאות, כנסת 15, פרוטוקול מספר 291, 2001-03-26 12:00

דוד טל: יש הבנות והסכמות עם העובדים הסוציאליים?

מיכה הרן: אנחנו חולקים בשני דברים כאשר האחד הוא בסעיף 7 והשני בסעיף מספר 8.

ג'ודי וסרמן: לעניין מספר תעודת הזהות.

ג'ודי וסרמן: אם אנחנו מדברים על פנקס שאמור לציין מי העובד הסוציאלי, הכשרה מקצועית שלו וכולי, אם הפנקס יהיה בלי מספר תעודת זהות, הפנקס הוא מאוד לוקה בחסר כי אנחנו מכירים הרבה שלמה כהן והרבה חיים כהן וכולי.

ג'ודי וסרמן: אם לא יהיה מספר תעודת זהות כדי לציין מי הוא האיש הספציפי, בעצם הפנקס לא מכיל דבר.

ג'ודי וסרמן: אני חושבת שבאיזונים בין פנקס שמגדיר לנו בדיוק מי האיש לבין החשש – שהוא די רחוק – שמישהו יעשה שימוש לרעה בתעודת הזהות של העובד הסוציאלי, נדמה לי שאיזון של פנקס שמכיל יותר הוא האיזון הגובר במקרה הזה.

מיכל ברגר: אני רוצה להפנות אתכם לתקנות חופש המידע, שהן כביכול המטריה לכל קבלת מידע מרשות ציבורית, שם יש תקנות של אגרות.

מיכל ברגר: חוק העובדים הסוציאליים אין לו סעיף תקציבי נפרד, אלא אלה הן עלויות.

דוד טל: אני מודה מאוד למשתתפים.